
Për një ndryshim në udhëzimin nr.40, datë 24.12.2008 “Për caktimin e tarifës së shërbimit për kalimin me avion të kufirit të Republikës së shqipërisë”

Në mbështetje të nenit 102 pika 4 të Kushtetutës, të nenit 4 të ligjit nr.7581, datë 7.7.1992 “Për çmimet dhe tarifat”, të ndryshuar, dhe të nenit 11 të ligjit nr.9975, datë 28.7.2008 “Për taksat kombëtare”, Ministri i Financave dhe Ministri i Punëve Publike dhe Telekomunikacionit

Udhëzojnë:

Në udhëzimin nr.40, datë 24.12.2008 “Për përcaktimin e tarifës së shërbimit për kalimin me avion të kufirit të Republikës së Shqipërisë” bëhet ndryshimi i mëposhtëm:
1. Pika 1 zëvendësohet me pikën 1, më përmbajtje si më poshtë vijon:
“1. Tarifa e shërbimit për kalimin me avion të kufirit të Republikës së Shqipërisë është në shumën 10 euro dhe paguhet nga udhëtari në momentin e blerjes së biletës, përveç rastit kur udhëtari është tranzit dhe nuk e kalon kufirin, por qëndron në ambientet e aeroportit deri në vazhdimin e udhëtimit të tij.”.
Ky udhëzim hyn në fuqi menjëherë dhe botohet në Fletoren Zyrtare.

